Diari Oficial de la Generalitat Valenciana


Sumari del DOGV 5432, del 19-01-2007 (2006/15260)

Informació pública del programa d'actuació integrada del sector La Llometa.
---------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15220


Data del document
:   21-12-2006

Organisme emissor
:   Calviga, SA

Tipus de document
:   Informació Pública

L'Ajuntament de Tibi, en la sessió ordinària d'Ajuntament en Ple del dia 31 de maig del 2006, va aprovar el plec de clàusules administratives particulars que ha de regir el concurs per a l'adjudicació del programa d'actuació integrada per a l'ordenació del sector La Llometa, de sòl apte per a urbanitzar, establit en les normes subsidiàries de planejament municipal de Tibi. Es va remetre anunci del concurs al Diari de la Unió Europea el dia 20 de juliol del 2006, i es va publicar el següent dia 27.  
Calviga, SA, amb CIF R43588661, i domicili als oportuns efectes en l'avinguda d'Alfons X el Savi, 24, d'Alacant, interessada a participar en el concurs esmentat i en compliment del que disposa l'article 134 de la Llei 16/2005, de 30 de desembre, Urbanística Valenciana, sotmet informació pública l'alternativa tècnica de la seua proposició, integrada per memòria del programa, pla parcial modificatiu, document de justificació de la integració territorial, estudi d'integració paisatgística i projecte d'urbanització.  
Els documents esmentats han quedat protocol·litzats per mitjà d'acta notarial en la notaria de María de los Reyes Sánchez Moreno, sítia a Xixona, avinguda de la Constitució, 43, i una còpia d'estos s'ha presentat en l'Ajuntament de Tibi.  
D'acord amb el que establix l'article 134 del mateix text legal, i en els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica pel termini d'un mes a comptar del dia 19 de gener del 2007, i es fa constar que qualsevol persona podrà consultar la documentació en l'ajuntament en horari d'oficina, i en la notaria esmentada de dimarts a divendres des de les 09.30 a les 14.30 hores, i els dilluns de 10.30 a 14.30 hores, i si és el cas es podran formular al·legacions en relació amb esta, que es poden presentar tant en la notaria com en l'Ajuntament de Tibi. Així mateix durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos. Per a entrevistar-se amb ells n'hi haurà prou amb telefonar al número de la citada mercantil, 96 523 02 23.  
El termini previst per a l'adjudicació del programa per l'ajuntament és el de dos mesos a comptar de l'obertura de les proposicions juridicoeconòmiques. S'aprovarà provisionalment el programa en el mateix acord d'adjudicació i es traslladarà este a la conselleria competent en urbanisme per a la seua aprovació definitiva. S'establixen els articles 316 i 319.2 del Reglament d'Ordenació i Gestió Territorial i Urbanística, per al cas d'absència de resolució expressa per l'ajuntament, la declaració de desert del concurs.  
Sense perjuí de l'anterior i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats infraestructures, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Alacant, 21 de desembre de 2006.- Per Calviga, SA: Francisco Javier Sogorb Guerra.